रोटेपिङको संरक्षणमा जुुट्यो स्थानीय गाउँपालिका
नवलपरासी पूुर्बको बौंदीकाली गाउँपालिका १ मचेडीका लालबहादुुर खड्का रोटेपिङ खेल्न मन भए पनि पिङ नपाएर खेल्न नपाएको दश बर्ष भयो ।
होमराज रानाभाट बौंदीकाली (नवलपरासी), कात्तिक ५ गते । नवलपरासी पूुर्बको बौंदीकाली गाउँपालिका १ मचेडीका लालबहादुुर खड्का रोटेपिङ खेल्न मन भए पनि पिङ नपाएर खेल्न नपाएको दश वर्ष भयो । लोप हुुँदैगएको रोटेपिङ यो दसैँ तिहारमा खेल्न चाहना दश वर्षदेखिको पूरा हुनेभएको खडकाको भनाइ छ । “विगतमा बाटोघाटोमा रोटेपिङ भेटिने भएकाले खेल्ने गरिन्थ्यो तर अहिले बिगत दश वर्षदेखि कतै पनि रोटेपिङ देख्न त परै जाओस् खेल्न पनि पाएको छैन” उहाँले भन्नुभयो, “अहिले युवापुस्ता पिङभन्दा पनि आधुनिक मनोरञ्जनमा बढी झुम्मिन थालेकाले चर्खेपिङको महत्व घट्दै गएको छ ।”नयाँपुस्ता दसैँमा पिङ खेल्नेभन्दा पनि साथीभाइ एकै ठाउँमा जम्मा भएर रमाइलो गर्ने, नयाँ ठाउँ घुम्न जानेभएकाले चर्खे पिङको महत्व हराउँदै गएको स्थानीय राजुु कँडेलले बताउनुभयो ।“जिल्लामा विगत दश बर्षदेखि कहीँ पनि रोटेपिङ देखिएन, यो एक किसिमले लोप नै हुुँदैगएको जस्तो लाग्यो । अहिले गाउँपालिकाले नै लोप हुुन लागेका रोटे, लिङ्गेपिङको संरक्षणका लागि बजेट नै विनियोजन गरेर संरक्षणमा जुुटेको छ, बौंदीकाली गाउँपालिकाका अध्यक्ष प्रकाश ओझाले बताउनुुभयो । एक दशक अघिसम्म दसैँ लागेसँगै चोक–चोक र टोलमा देखिने यस्ता रोटे पिङ दश वर्षपछि आफूले देख्न पाएको बौंदीकाली १ मिथुुकरमका टोलनाथ बण्डेलले बताउनुुभयो । दसैँ आगमनको सुरुआतसँगै खेलिने रोटेपिङ यस वर्ष जिल्लाको् बौंदीकाली गाउँपालिकामा मात्र देख्न पाइएको बुुलिङटारका प्रेमबहादुुर थापा मगरले बताउनुुभयो । “दशैँमा रोटेपिङले दिने रौनक हराउँदै गएको छ” उहाँले भन्नुभयो, “विशेषगरी राम्रा काठको प्रयोग गरी बनाइने यो पिङ बनाउन निकै मिहेनत गर्नुुपरेको छ ।”हिन्दुुधर्मको ग्रन्थमा दशैँको बेलामा पिङ खेल्दा धर्ती छोडनुुपर्ने भन्ने मान्याताले पनि यस्ता पिङका्े सरक्षणमा लागिपरेको गाउँपालिकाले जनाएको छ । बस्ती पातलिदै जानु र अर्कोतर्फ इन्टरनेटको बढ्दो प्रयोगले पनि पिङ खेल्ने पुरानो परम्परा लोप हुँदै जान थालेको स्थानीयको बुझाइ छ ।रोटेपिङ नै लोप हुुन थालेपछि पालिकाले सहयोग गरेर यसको संरक्षणमा जुुटेपछि स्थानीयमा उत्साह छाएको मिथुुकरमका टोलनाथ कंडेलले बताउनुुभयो । लोप हुुन लागेका पिङको सरक्षणका लागि आगामी बर्ष पनि गाउँपालिका र नगरपालिकाले बजेट नै विनियोजन गरेर अघि बढने गैंडाकोट नगरपालिकाका नगरप्र्मुुख मदनभक्त अधिकारीले बताउनुुभयो ।